
     REPUBLIKA HRVATSKA
     TRGOVAČKI SUD U OSIJEKU

R E P U B L I K A  H R V A T S K A

R J E Š E N J E

	Trgovački sud u Osijeku, po stečajnoj sutkinji Nadi Roso, u stečajnom postupku nad dužnikom ARKKIDAM d.o.o. Osijek, Gornjodravska obala 86 3, OIB: 82891691704, MBS: 030013606, dana 24. travnja 2018. g.,       

    
    r i j e š i o   j e

	
1. OBUSTAVLJA SE stečajni postupak nad dužnikom ARKKIDAM d.o.o. Osijek, Gornjodravska obala 86 3, OIB: 82891691704, MBS: 030013606 a prijedlog FINE od 18. prosinca 2017. g. za otvaranje stečajnog postupka se odbacuje.


Obrazloženje


	Prijedlogom od 18. prosinca 2017. g. FINA RC Osijek podnijela je prijedlog za otvaranje stečajnog postupka za dužnika ARKKIDAM d.o.o. Osijek, Gornjodravska obala 86 3, OIB: 82891691704, MBS: 030013606 navodeći da dužnik na dan 14.12.2017. g. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 541.558,81 kn te da ima tri zaposlenika.

	Rješenjem TS Osijek broj 6 St-1694/17 od 11. siječnja 2018. g. pokrenut je prethodni postupak radi utvrđivanja uvjeta za otvaranje stečajnog postupka nad dužnikom a za privremenog stečajnog upravitelja imenovana je Snježana Sudarević iz Osijeka te je zakazano ročište za 21. veljače 2018. g. koje je odgođeno na istom ročištu Rješenjem na zapisniku od 21.2.2018. g. 
	
Podneskom od 23.4.2018. g. privremena stečajna upraviteljica  izvijestila je sud da žiro račun dužnika više nije u blokadi budući da na dan 23.4.2018. g. nepodmirene obveze dužnika iznose 0,00 kn o čemu  je dostavila Potvrdu FINE o blokadi računa i novčanih sredstava dužnika od 23.4.2018. g. 

Uvidom u dokumentaciju koja se nalazi u spisu – Potvrdu FINE o blokadi računa i novčanih sredstava dužnika od 23.4.2018. g. sud je utvrdio da dužnik nije blokiran odnosno da je stanje blokade računa dužnika 0,00 kn iz čega proizlazi da na strani dužnika više ne postoji stečajni razlog propisan čl. 5 Stečajnog zakona (NN 71/15) a kako bi se nad istim mogao provoditi stečajni postupak.

Sukladno čl. 128 st. 9 Stečajnog zakona ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.


                                               U Osijeku 24. travnja 2018. g.

Zapisničar:      
Danijela Sekulić

                                                                                  		       STEČAJNA SUTKINJA
									         Nada Roso


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                             
DNA :
1. dužnik
1. e-ogl. pl. uz podnesak priv. st. uprav. s prilogom od 23.4.2018. g. – u spisu
1. riješeno obustavom
1. k-24.5.

